***Хашалган абяанууд болон үзэгүүд. Хонгёо ба бүдэхи хашалганууд.***

Бадаг уншахадаа, хашалган абяа үгүүлхэдэ аман соо агаар ямар торолтонуудтай ушарнаб гэжэ ажаглагты.

 Аялган абяа γгγγлхэдэ, агаар аман соогуур hаадгγй гарадаг.

 Доро γгтэhэн бадаг уншахадаа, хашалган абяа γгγγлхэдэ, аман соо агаар ямар торолтонуудтай дайралданаб гэжэ ажаглагты.

Ашата эхэ эсэгэ хоёрые

 Номой ёhоор хγндэлэн яба.

Энэ наhандаа

Амиды бурхан гэжэ юртэмсын зон хэлсэдэг.

Э.-Х. Галшиев.

Yгγγлхэдэ аманай хγнды соо элдэб торолтонуудтай ушардаг абяае **хашалган абяан** гэдэг.

 Хашалган абяанууд: б, в, г, д, ж, з, к, л, м, н, й, п, р, с, т, ф, х, h, ц, ч, ш, щ.

Хашалганаар эхилhэн 5 - 10 γгэнγγдые бэшээд, хашалган абяануудынь ямараар γгγγлэгдэнэб гэжэ хэлэгты.

***Хонгёо ба бγдэхи хашалганууд.***

Хашалган абяанууд хонгёо ба бγдэхи гэжэ илгардаг. Хонгёо хашалгануудынь дуутайгаар (дуунай хамаадалгатайгаар) γгγγлэгдэдэг, тиихэдэ бγдэхи хашалгануудынь дуугγйгөөр γгγγлэгдэдэг.

Хонгёо хашалганууд: б, в, г, д, ж, з, й, л, м, н, р.

 Бγдэхи хашалганууд: к, п, с, т, ф, х, h, ц, ч, ш, щ.

Хэрбээ **б, в, г, д, ж, з** гэжэ хонгёо хашалгануудай дууень γгы болгоо hаа, тэрэ бγринь дуугγй **п, ф, к, т, ш, с** хашалганууд болохо байна. Иимэ дээрэhээ зарим хонгёо ба бγдэхи хашалганууд эхир (паарна) байдаг: **б-п, в-ф, г-к, д-т, ж-ш, з-с.**

**Ажаглалта:** 1) хонгёо: **й, л, м, н, р**

 2) бγдэхи: **х, h, ц, ч, щ**

хашалганууд паарна абяагγй байдаг.

Yндэhэн буряад γгын дунда ба hγγлдэ бγдэхи **к, п, т** хашалганууд бэшэгдэхэгγй, хонгёо **г, б, д** бэшэгдэхэ: шагта, табаг, удха, алаг, шγрэб, арад г.м.

Харин бγдэхи **с, ш** γндэhэн буряад γгын хаананьшье бэшэгдэхэ: эсхэхэ, хашхарха, эсэс, энэш г.м.

 ***Хатуу ба зөөлэн хашалганууд***

 Хашалганууд хатуу ба зөөлэн байжа болохо: б - б', в - в', л – л', д - д' г.м.

Хашалганайзөөлэниие гурбан янзаар тэмдэглэдэг:

а) и, ии аялгануудаар: нимгэн, миисгэй;

б) йотированна аялгануудаар: нютаг, мяхан;

в) зөөлэн тэмдэгээр (ь): мγльhэн, сэдьхэл.

Yндэhэн буряад γгэнγγдтэ хашалганай зөөлэниие гол тγлэб иигэжэ тэмдэглэдэг:

1. Хойноо аялгантай хашалганай зөөлэниие тэрэ аялгандань таараха йотированна аялганаар гγ, али **и, ии** аялгануудаар тэмдэглэдэг: захяа, харюу, хюмhан, тγлеэн, миисгэй, нарин, хорёо, г.м. (зах'аа, хар'уу, х'умhан, тγл'ээн, м'иисгэй, нар'ин, хор'оо г.м.)
2. Анхан hууриин дундахи хатуу хашалганай урдахи хашалганай зөөлэниие **ь** (зөөлэн тэмдэгээр) тэмдэглэдэг: мγльhэн, хальhан, урьха, hорьмоhон, оньhон, сэдьхэл г.м.

Ажаглалта. Анхан hууриин дундахи зөөлэн хашалганиие глаголой анхан hууриин зөөлэн хашалгантай худхаха хэрэггγй: мγльhэн – мγлиhэн, хальhан - халиhан, урьха - уриха, hорьбо - hорибо г.м.

1. Зөөлэн хашалганай урдахи хашалганай зөөлэниие юугээршье тэмдэглэдэггγй: долгин, булгиха, ангир, hалхин, халтирха г.м.
2. Ажаглалта: 1. Ехэнхи хашалганууд хатуу ба зөөлэнөөрөө паарна байдаг:
3. Б в г д з к л м н п р с т ф х
4. Б' в' г' д' з' к' л' м' н' п' р' с' т' ф' х'
5. 2) ж, ш, ц хашалганууд хододоо хатуу байдаг, ч, щ, й хашалганууд хододоо зөөлэн байдаг.

**S1.** *Уншагты. Буулгажа бэшэхэдээ, хашалган абяануудые зүбөөр табигты.*

**Намар**

Намар ерэбэ. (Х/һ)уһанай на(б/п)шаһан шарлажа эхилбэ. Би холболдожо урга(һ/х)ан хоёр ху(һ/х)ан доро (һ/х)ууна(б/п). Гэнтэ буу(һ/х)ан (һ/х)алхин ахирша(г/к) на(б/п)ша(һ/х)адые та(һ/х)ална.

 Нээрээшье, энэ ху(һ/х)ан ой алтан шара болошонхой. Наранай хурса элшэдэ ху(һ/х)анай на(б/п)шаһад ялага(д/т) - ялага(д/т) гэнэ.

Г. Дашабылов

**S2.**

*Оньhон γгэнγγдые буулгажа бэшэхэдээ, хашалганиие зөөлэрγγлhэн γзэг зγбөөр табигты.*

Гал тγл…hэн газар н…таг. 2. Өөрын hайхан дайдые орх…жо болохогγй, тγрэhэн нютагаа төөр…жэ болохогγй. 3. Малhаа hайн ажал γгы, м…ханhаа hайн хоол γгы. 4. Аманай алдуур… - ам…наар тэнтэй.